laion/Wikipedia-Exotic huggingface dataset:
Xanthomonas

Xanthomonas on perekond kepikesekujulisi gramnegatiivseid baktereid sugukonnast Xanthomonadaceae. Nad kasutavad kulgemiseks polaarselt asetsevaid vibureid. Enamasti on bakteril üks vibur. Ksantomonadiinideks nimetatavate iseloomulike pigmentide tõttu on nad kollased. Nad on obligaatsed aeroobid. Perekonna liigid ja patovarid tekitavad mitmesuguseid taimehaigusi (bakterioose). Liigi Xanthomonas campestris mõnest tüvest saadakse ksantaani. Xanthomonas campestris Xanthomonas stewartii Xanthomonas translucens
Jorge Sampaio

Jorge Fernando Branco de Sampaio (18. september 1939 Lissabon – 10. september 2021 Carnaxide) oli Portugali jurist ja poliitik. Aastail 1996–2006 oli ta 18. Portugali president. 2003 Maarjamaa Risti ketiklassi teenetemärk 2005 Valgetähe ketiklassi teenetemärk
Pavlov

Pavlov on vulkaan Põhja-Ameerikas Alaska poolsaarel. Selle kõrgus 2504 meetrit. Pavlov on üks kõige aktiivsemaid vulkaane Ameerika Ühendriikides.
Nelgi tänav (täpsustus)

Nelgi tänav on tänav mitmes asulas: Nelgi tänav Aseris Nelgi tänav Jõhvis Nelgi tänav Kehras Nelgi tänav Narvas Nelgi tänav Pärnus Nelgi tänav Rakveres Nelgi tänav Raplas Nelgi tänav Tallinnas Nelgi tänav Tartus Nelgi tänav Valgas
Liv and Maddie

"Liv ja Maddie" ("Liv and Maddie") on Ameerika Ühendriikide situatsioonikomöödiasari, mida näitas telekanal Disney Channel. Sarja stsenaristid on John Beck ja Ron Hart. Sarja toodeti aastatel 2013–2017, kokku valmis 80 osa. Sarja peaosatäitja Dove Cameron mängib identseid kaksikuid. Dove Cameron – Liv ja Maddie Rooney Joey Bragg – Joey Rooney Tenzing Norgay Trainor – Parker Rooney Kali Rocha – Karen Rooney Benjamin King – Pete Rooney
Termiline energia

Termiline energia on aine aatomite, molekulide vm osakeste kineetiline energia, s.t osakeste korrapäratu liikumise energia. Termiline energia kui osa aine siseenergiast on avaldatav valemiga E th = c m T , {\displaystyle E_{\text{th}}=c\,m\,T\!,} kus c ‒ erisoojusmahtuvus, m ‒ aine mass, T ‒ absoluutne temperatuur. Soojuse juurdejuhtimisel suureneb aine osakeste, nt gaasi molekulide liikumisenergia ja seega ka aine termiline energia. Termilise energia suurenemist väljendab temperatuuri tõus. Termiline energia suureneb ja väheneb koos temperatuuriga, kuid pole sellega võrdeline, sest ka erisoojusmahtuvus ise sõltub temperatuurist. Termiline energia suureneb keemilistes protsessides (näiteks kütuse põlemisel), mehaaniliste jõudude mõjul (näiteks hõõrdel), elektrijuhtides elektrivoolu toimel, samuti tuumareaktsioonides. Termiline energia kandub edasi soojusena. Energia Elektrienergia
Elektriarvesti

Elektriarvesti on integreeriv mõõteriist tarbitud või toodetud elektrienergia mõõtmiseks. Kodutarbijatel mõõdetakse ainult aktiivenergiat, suure ühendusvõimsusega tarbijatel ka reaktiivenergiat. Vahelduvvooluahelates on olnud üldiselt kasutusel induktsioonarvestid. Praegusajal paigaldatakse elektronarvesteid, mis võimaldavad ka näitude kauglugemist. Alalisvooluvõrgus (näiteks elektertranspordi toitevõrgus) kasutatakse elektrodünaamilise mõõtemehhanismiga arvesteid, mis töötavad alalisvoolumootori põhimõttel. Induktsioonarvestis tekitavad rööp- ja jadaühenduses mähistega elektromagnetid ruumiliselt ja faasiliselt nihutatud magnetvood, mis indutseerivad magnetite vahel olevas alumiiniumkettas pöörisvoolud. Muutuva magnetvälja ja ketta pöörisvoolude toimel tekib kettas pöördemoment, mille mõjul ketas hakkab pöörlema. Ketta serv jookseb läbi püsimagneti pooluste vahelt, mille tulemusena tekivad ketta pöörlemist pidurdavad pöörisvoolud. Nende magnetväljade ja pöörisvoolude koostoimel pöörleb ketas kiirusega, mis on võrdeline arvestit läbiva voolu aktiivvõimsusega ning mõõdetav elektrienergia on võrdeline ketta pöörete arvuga. Ketas käitab rull-loendurit, mis näitab üldist kilovatt-tundide arvu. Arvestil on harilikult näidatud, mitmele ketta pöördele vastab energia 1 kWh. See nn arvesti konstant võimaldab arvutada hetkel voolu tarbivate seadmete üldvõimsuse. Kui näiteks ketta 75 pöördele vastab 1 kilovatt-tund ja arvesti tegi 1 minuti jooksul 5 pööret, siis vastab ühele tunnile 5 × 60 = 300 pööret ja võimsus P = 300/75 = 4 kW. Aktiivenergia arvesti ei reageeri pinge ja voolu vahelisest faasinihkenurgast tingitud reaktiivvõimsusele. Reaktiivenergia mõõtmiseks on spetsiaalsed arvestid. Elektronarvesti ehk elektrooniline energiaarvesti (ingl solid state energy meter, ka smart meter) on elektrooniline mõõteriist, mille põhiosad on voolu- ja pingeandurid, analoog-digitaalmuundurid, mikrokontroller ja ümberprogrammeeritav püsimälu. Tarbitud elektrienergia registreeritakse digitaalsignaalina näiteks iga tunni järel. Näidud on loetavad LCD- või LED-näidikult, kusjuures näiteks arvesti E450 näidikul vahelduvad summaarse, päevase ja öise tarbimise kilovatt-tunnid iga 15 sekundi järel. Näitude kaugedastamiseks moduleeritakse digitaalse andmesignaaliga kõrgsagedusvõnkumist, mis kantakse üle sama elektritoiteliini kaudu PLC- (Power Line Communication) tehnikat rakendades või mobiilsidevõrgu vahendusel. Kaugloetav arvesti edastab näidud energiatarnijale näiteks üks kord ööpäevas. Toodetakse ka kahesuunaarvesteid, mis näitavad eraldi võrgust tarbitud ja võrku antud elektrienergiat; see on vajalik näiteks kohaliku tuule- või päikeseenergia allika korral. Energiakulumõõtur Elektrienergia arvestus Kuidas kaugloetav arvesti töötab Landis+Gyr elektriarvesti E450
Shangdu

Shangdu (上都, Shàngdū 'ülemine pealinn') oli Hiina keisri Hubilai suvepealinn. See rajati 1256. Väidetavalt külastas Shangdud 1275 Marco Polo. Aastal 1369 vallutasid linna Mingi dünastia väed. See purustati täielikult. Viimane Yuani dünastia keiser Togoontömör jõudis veel linnast põgeneda. Shangdu varemed asuvad Hiinas Sise-Mongoolias Xilin Goli aimakis Zhenglani hošuunis Shangdu suurvalla kirdepiiril Wuyi riikliku loomakasvatusfarmi haldusalal Luan He jõe ääres. Selles kohas teeb jõgi kaare läbi Sise-Mongoolia ning kannab nime Shandian He (闪电河). Geograafilised koordinaadid on 42°21′35″ N, 116°10′45″ E. Alates juunist 2012 on varemed UNESCO maailmapärandi nimistus. Läänes tuntakse linna ka Xanadu nime all Samuel Taylor Coleridge'i luuletuse "Kublai Khan" (1816) järgi. Luuletuse esimene salm on niisugune: In Xanadu did Kubla Khan A stately pleasure-dome decree: Where Alph, the sacred river, ran Through caverns measureless to man Down to a sunless sea.
Xanadu

Xanadu oli 1960. aastal Ted Nelsoni algatatud hüpertekstiprojekt. Selle eesmärk oli luua dokuversum, võrgukujuliselt omavahel seotud dokumentidest koosnev universaalraamatukogu. Xanadu hüpertekstikontseptsioonis oli muu hulgas ette nähtud transklusioonisüsteem ja praeguste mikromaksete sarnane arveldussüsteem. Projekti eesmärk oli elektrooniliselt talletada ja kättesaadavaks teha kõik, mis seni on kirja pandud.
A (ansambel)

A on briti alternatiivroki ansambel, millele panid 1994. aastal aluse kolm venda (Jason, Giles ja Adam Perry) ning nende kaks sõpra (Mark Chapman ja Steve Swindon). Steve Swidon lahkus ansamblist aastal 1997 ja tema asemele tuli Dan Carter. Jason Perry (vokaal) Mark Chapman (kitarr) Giles Perry (klahvpillid) Dan Carter (basskitarr) Adam Perry (trummid) "How Ace Are Buildings" (1997) "A vs. Monkey Kong" (1999) "Exit Stage Right" (2000) "Hi-Fi Serious" (2002) "Teen Dance Ordinance" (2005) Ametlik veebileht
X.25

X.25 on Rahvusvahelise Telekommunikatsiooni Liidu poolt standardiseeritud võrguprotokolliperekond telefonivõrku kasutavatele laivõrkudele. Standard defineerib OSI raammudeli kihid 1, 2 ja 3.
Fidži lipp

Fidži lipp on Fidži Vabariigi lipp. Pärast iseseisvumist kinnitas Fidži 10. oktoobril 1970 enda riigi- ja rahvuslipuks koloniaalaegse lipu, kuid muutis lipu sinise välja heledamaks, et lippu oleks lihtsam eristada teistest samasugustest. Plagu helesinise välja vardapoolses ülanurgas oli Suurbritannia lipp ja lehvil 1908. aastast pärinev vapikilp. Kilbi ülaosa on punane ning sellel on Suurbritannia kuninga tunnus lõvi, kes hoiab käppade vahel kookospähklit. Ülejäänud vapiosa on jagatud Püha Jüri ristiga neljaks osaks, millest kolmel on kujutatud Fidži istanduste tüüpilisi vilju: suhkruroog, kookospalm ja banaanikobar. Neljandal väljal on aga rahutuvi, mis on pärit kuningriigiaegselt lipult. Lipu helesinine väli sümboliseerib Vaikset ookeani. Aastatel 1871–1874 oli Fidži Kuningriigi lipul kaks püstivälja – valge ja sinine – ning keskel punane vapp, millel oli valge rahutuvi, oliivioks noka vahel, vapi kohal aga kuninga kroon. 1908. aastal sai Fidži, olles Suurbritannia koloonia, endale lipu, mis sarnaneb praeguse lipuga, kuid lipuväli oli tumesinine nagu Suurbritannia lipul ning lehvil oli valge sõõri sees Fidži vapp. 1924. aastal valge sõõr eemaldati ning sellisena püsis lipp kuni Fidži iseseisvumiseni 1970. aastal. Fidži lipp andmebaasis Flags of the World (inglise keeles)
Tantsivad tüdrukud

"Tantsivad tüdrukud" on Birt Acresi poolt Suurbritannias 1896. aastal loodud tummfilm.
Taskuvarga arreteerimine

"Taskuvarga arreteerimine" on Birt Acresi poolt Suurbritannias 1895. aastal loodud tummfilm. Filmis kujutatakse taskuvarga kinnipidamist politseiniku poolt, keda abistab mööduv madrus. "The Arrest of a Pickpocket". BFI Film & TV Database. Originaali arhiivikoopia seisuga 23. oktoober 2012. Vaadatud 12. august 2013. "The Arrest of a Pickpocket". Silent Era. Vaadatud 12. august 2013.
Pelée

Pelée on vulkaan Martinique'i saarel. Vulkaani kõrgus on 1397 meetrit. Vulkaan purskas viimati aastatel 1929–1932. Pelée jalamil asub Vulkaani muuseum.  Pelée – pildid, videod ja helifailid Wikimedia Commonsis
Derbi (film)

"Derbi" on Birt Acresi poolt Suurbritannias 1895. aastal loodud tummfilm. The Derby BFI Film & TV andmebaasis The Derby Silent Era saidil "Derbi" YouTube'is
X.400

X.400 on OSI raammudelil põhinev Rahvusvahelise Telekommunikatsiooni Liidu poolt heaks kiidetud standard e-kirjade saatmiseks. Tänapäeval on sellest levinum Internetis kasutatav lihtne meiliedastusprotokoll.
Poitiers' lahing

Poitiers' lahingu nime all on tuntud mitu olulist militaarkonfrontatsiooni: Poitiers' lahing, ka Tours'i lahing, oli kokkupõrge frankide, keda juhtis Karl Martell, ja araablaste vahel 732, mille võitsid frangid. Seda lahingut on tihti peetud keskaegse Euroopa ajaloos üheks kõige otsustavamaks, kuna see peatas islami ekspansiooni ning kindlustas Frangi riigi püsimajäämise, millest hiljem tekkisid Saksamaa, Prantsusmaa ja Itaalia. Teine Poitiers' lahing oli 1356. aastal inglaste ja prantslaste vahel ning oli üks Saja-aastase sõja otsustavamaid. Inglased saavutasid Musta Printsi Edwardi juhtimisel täieliku võidu ning Prantsuse kuningas Jean II Hea langes nende kätte vangi.
X.500

X.500 on Rahvusvahelise Telekommunikatsiooni Liidu poolt heaks kiidetud globaalse kataloogiteenuse standard. See on ISO poolt registreeritud numbriga ISO 9594. See võimaldab märkida andmeid mitmesuguste objektide kohta ja koondada objekte klassidese. Nimetusi säilitatakse kataloogiinfopuus (Directory Information Tree, DIT). Info koondub kataloogiinfobaasi (Directory Information Base, DIB). X.509
X.509

X.509 on Rahvusvahelise Telekommunikatsiooni Liidu standard avaliku võtme infrastruktuurile digisertifikaatide jaoks. See töötati välja seoses standardiga X.500.
Kuban

Kuban (vene Кубань, adõgee Пшыз Phšõž ja tšerkessi Псыжь Phsõž, abasiini Къвбина) on jõgi Põhja-Kaukaasias. Jõgi saab alguse Elbruse mäe lähedalt ja suubub Aasovi merre. Pikkus 870 km, valgla 56 000 km². Kubani piirkonda ja Krasnodari kraid nimetatakse jõe järgi ka Kubanimaaks. Jõe ääres asuvad Krasnodari, Armaviri, Karatšajevski, Nevinnomõsski ja Tšerkesski linn. Suuremad lisajõed on Urup, Laba, Pšiš ja Belaja. Kubani jõge tundsid juba vanad kreeklased, kes nimetasid jõge Hypanis.  Kuban – pildid, videod ja helifailid Wikimedia Commonsis
Kieli kanali avamine

"Kieli kanali avamine", tuntud ka kui "Kieli kanali inaugureerimine keiser Wilhelm II poolt" (Inauguration of the Kiel Canal by Kaiser Wilhelm II) on Birt Acresi poolt Suurbritannias 1895. aastal loodud tummfilm. Filmis kujutatakse Kieli kanali avamist keiser Wilhelm II poolt 1895. aasta 20. juunil. Filmi originaali negatiivi säilitatakse Londoni Teadusmuuseumis.
SDS 940

SDS 940 (hiljem XDS 940) oli Scientific Data Systemsi esimene arvuti, mis võimaldas ajajaotuse otsest kasutamist. Ta põhines arvuti SDS 930 mikrokiipidest kokku pandud 24-bitisel keskprotsessoril. See kuulutati välja veebruaris 1966 ja tarniti aprillis.
Amuur

Amuur (vene keeles Амур, hiina keeles 黒竜江, traditsioonilises kirjas 黑龍江 (Heilong Jiang (Hēilóng Jiāng); 'musta draakoni jõgi'), mongoli keeles Хара-Мурэн ('must jõgi'), mandžu keeles ᠰᠠᡥᠠᠯᡳᠶᠠᠨ ᡠᠯᠠ (sahaliyan ula; 'must jõgi'), nanai keeles Даи Мангбо (Dai Mangbo; 'suur jõgi'), nivhi keeles La) on Kaug-Idas asuv jõgi. Ta on Venemaa ja Hiina piirijõgi. Amuur saab alguse Arguni ja Šilka jõe liitumisel Moguhe küla juures Hiina ja Venemaa piiril. Neist kahest veerikkam on Šilka ning pikem on Argun. Jõgi suubub Amuuri limaani Amuuri-äärse Nikolajevski lähedal. Amuur suubub Ohhoota ja Jaapani mere piirile. Kumba merre ta siis suubub, selle kohta on arvamusi erinevaid. Suure nõukogude entsüklopeedia järgi suubub ta Jaapani merre. Amuuri jõe saab jagada kolmeks umbes võrdse pikkusega osaks: ülemjooksuks Arguni ja Šilka ühinemiskohast Zeja suudmeni (883 km, keskmine voolukiirus 5,3 km/h), keskjooksuks sealt kuni Ussuuri jõe suudmeni (975 km, keskmine voolukiirus 5,5 km/h) ning alamjooksuks seal mereni (966 km, keskmine voolukiirus 4,2 km/h. Suudmes on Amuuri aastane vooluhulk üle 11 tuhande m³/s. Ta on sellega Venemaa jõgede seas Jenissei, Leena ja Obi järel neljandal kohal. Bogorodskojes on aasta keskmine vooluhulk 10 300 m³/s. Aastane sademete hulk jõe kallastel on kõige väiksem lähtes (250–300 mm) ja kõige suurem suudme lähedal Sihhote-Alini jalamil (750 mm). Amuur voolab läbi poolkõrbe, stepi, metsastepi ja taiga. Amuuri pikkus (koos Šilka ja Ononiga) on 4444 km, Šilka ja Arguni suudmest 2824 km, Herleni lähtest Arguni kaudu Amuuri suudmeni on koguni 5052 km. Valgla suurus on 1 855 000 km² ning sellega on Amuur Venemaal Jenissei, Obi ja Leena järel neljandal ja maailmas kümnendal kohal. Valglast kuulub Venemaale 54%, Hiinale 44,2% ja Mongooliale 1,8%. Suured jõe ääres asuvad linnad on Blagoveštšensk, Heihe, Habarovsk ja Komsomolsk Amuuri ääres.
Iannis Xenakis

Iannis Xenakis (ka Yannis Xenakis; kreekapäraselt Iánnis Xenákis (Ιάννης Ξενάκης); 29. mai 1922 Brăila, Rumeenia – 4. veebruar 2001 Pariis) oli kreeka päritolu helilooja ja arhitekt, kes elas põhiliselt Prantsusmaal. Ta lõi alates 1954. aastast muusikat uues tehnikas, mida nimetatakse stohhastiliseks muusikaks. See meetod kasutab muu hulgas tõenäosusteooriat ja hulgateooriat. Ta õppis Ateena Rahvuslikus Tehnikaülikoolis ja Pariisis Le Corbusier' käe all arhitektuuri ning Pariisis Arthur Honeggeri, Darius Milhaud' ja Olivier Messiaeni käe all kompositsiooni. Aastast 1947 töötas ta Pariisis Le Corbusier' juures arhitektina. Aastal 1966 rajas ta Pariisis keskuse Centre d'Études de Mathématique et Automatique Musicales (CEMAMu) ning 1967 Bloomingtonis Indiana Ülikooli juures keskuse Center of Mathematical and Automated Music. Ta õpetas Pariisi ülikoolis. Métastasis orkestrile, 61 pilli (1954) Eonta klaverile ja viiele vaskpuhkpillile (1964) *Anaktoria 8 pillile (1969) Eridanos 68 pillile (1973) Tracées 94 pillile (1987) Kyania 90 pillile (1990) Dox-orkh sooloviiulile ja 89 pilliga orkestrile (1991). Ta on loonud ka vokaalteoseid, elektroonilist muusikat ja klaverimuusikat. Xenakiselt pärineb ka teoreetilisi töid, sealhulgas "Musiques formelles" (1963).
Mary Stuarti hukkamine

"Mary Stuarti hukkamine" on Alfred Clarki poolt Ameerikas 1895. aastal loodud tummfilm. Filmis kujutatakse Šoti kuninganna Mary Stuarti hukkamist. The Execution of Mary Stuart internetiarhiivis The Execution of Mary Stuart AllRovi saidil The Execution of Mary Stuart Youtube'is The Execution of Mary Stuart allalaadimiseks "Alfred Clark, Narrative and Special Effects Pioneer"
Alexandru Xenopol

Alexandru Dimitrie Xenopol (23. märts või 24. märts 1847 Iași – 27. veebruar 1920 Bukarest) oli rumeenia ajaloolane ja ajaloofilosoof. Ta oli 1883. aastast Iași ülikooli professor, 1895. aastast Rumeenia Akadeemia liige. Ta oli ajaloolasena positivist, poliitilistelt vaadetelt liberaaldemokraat. Temalt pärineb esimene rumeenlaste ajaloo koondkäsitlus. Teda loetakse Nicolae Iorga järel suurimaks rumeenia ajaloolaseks. Istoria Românilor din Dacia Traianâ (12 kd, 1896)
President

See artikkel räägib üldmõistest. Venemaa filmi kohta vaata artiklit President (film). President on paljude organisatsioonide, ettevõtete, asutuste ja riikide juhi tiitel. Algselt tähendas president koosoleku või tseremoonia ees istuvat ametnikku. Tänapäeval on president eelkõige täitevvõimu teostaja. Muuhulgas on president tänapäeval peaaegu kõigi vabariikide riigipeade ametinimetus. Eesti president on Alar Karis. Eesti Vabariigi president Eesistuja Esimees
Xenotarsosaurus bonapartei

Xenotarsosaurus bonapartei oli suur Hilis-Kriidi aegne dinosaurus, kahejalgne lihasööja teropoodide rühmast Abelisauroidea, perekonna Xenotarsosaurus ainus teadaolev liik. Tema jäänuseid on leitud Argentinast.
Barque sortant du port

"Sadamast lahkuv paat" on Louis Lumière'i poolt Prantsusmaal 1895. aastal loodud tummfilm. Filmis kujutatakse merele suunduvat sõudepaati. Kolme paadis olevat meest jälgivad kailt kaks naist ja lapsed. Barque sortant du port Dailymotioni saidil Barque sortant du port YouTubei saidil
PARC

PARC (Palo Alto Research Center Incorporated; varem Xerox PARC (Xerox Palo Alto Research Center)) on teadus- ja arendusettevõte Ameerika Ühendriikide California osariigis Palo Altos. See asutati Jack Goldmani eestvõttel 1970 Xeroxi haruna. Ettevõte on andnud olulise panuse infotehnoloogiasse, näiteid: Arvutihiir Ethernet Graafiline kasutajaliides Interpress, tänase PostScripti eelkäija Laserprinter Paljundusmasin Objektorienteeritud programmeerimine Smalltalk WYSIWYG, tekstiredaktor jne Bell Labs (AT&T Bell Laboratories, Bell Telephone Laboratories)
Arhitektuurimuuseum

Arhitektuurimuuseum on arhitektuuritemaatikale keskenduv muuseum. Eestis tegutseb Eesti Arhitektuurimuuseum.
Monarh

Monarh (kreeka keeles μόναρχος = μόνος 'üksi' + αρχόςon 'valitseja') on monarhistliku riigikorraga riigi valitseja või riigipea. Monarhi eristamiseks muud tüüpi riigipeast ei ole kindlaid tunnuseid. Enamasti, kuigi mitte alati, on monarhi positsioon eluaegne ja päritav. Kõige tunnuslikum on traditsioonilise monarhitiitli kandmine. Eristatakse piiratud (konstitutsiooniline monarhia), absoluutset ja religioosset monarhiat. Monarhism. Kõige kauem valitsenud monarhid
Korvpalli Meistriliiga 2013/2014

Korvpalli Meistriliiga 2013/2014 (Alexela Korvpalli Meistriliiga) oli Eesti kõrgeima korvpalliliiga hooaeg. Valitsev meister BC Kalev/Cramo läks püüdma oma neljandat järjestikust ning kokkuvõttes seitsmendat meistritiitlit. Priit Vene lahkus Korvpalliklubi Pärnu juurest. Postimees.ee. "Kalev/Cramo sõlmis Veidemaniga lepingu, lisaks palgati veel üks abitreener". Eesti Korvpalliliit. "Renato Lindmetsast sai Tallinna Kalevi mängija". Eesti Korvpalliliit. "Tallinna Kaleviga liitus ka Kaido Saks". Eesti Korvpalliliit. "Oliver Metsalust sai TYCO Rapla mängija". ERR. "Mullu Valgas mänginud Järveläinen siirdub TTÜ meeskonda". Delfi.ee. "TÜ/Rock värbas mullu Pärnus hea hooaja teinud leeduka!".[alaline kõdulink] Delfi.ee. "AMETLIK: Janar Talts ja Gert Dorbek liituvad TÜ/Rockiga!".[alaline kõdulink] tallinnakalev.ee. "Tallinna Kaleviga sõlmis lepingu ka Illimar Pilk".[alaline kõdulink] Postimees.ee. "Rait Keerles ja Mihkel Kurg Tarvasse, mitu meest veel sihikul". Delfi.ee. "Andres Sõber tõi Kristo Saage Tarvasse tagasi!".[alaline kõdulink] Delfi.ee. "Tallinna Kalev palkas kaks ameeriklast, allkirja oodatakse Reimo Tammelt".[alaline kõdulink]
VELK Tallinna konsistooriumiringkond

VELK Tallinna konsistooriumiringkond (saksa keeles Consistorialbezirk der Stadt Reval) oli Venemaa Evangeeliumi Luteriusu Kiriku piirkondlik koguduste haldusüksus Venemaa keisririigi Eestimaa kubermangus. Eestimaa konsistoorium asus kubermangulinnas Tallinnas Douglase tänav 3. Konsistooriumiringkonnad moodustati Venemaa keisririigis, vastavalt 1832. aasta 28. detsembri Uue evangeelse luteri kiriku seadusele. Konsistooriumiringkondade haldusorganiks oli Venemaa Evangeeliumi Luteriusu Kiriku Peakonsistoorium ja Eestimaa kubermangus Eestimaa konsistoorium. Tallinna Oleviste saksa kogudus (1524–1940), mis kasutas Tallinna Oleviste kirikut (St. Olai-Kirche), Tallinna Püha Vaimu kogudus, Tallinna Püha Vaimu kirik (Kirche zum heiligen Geist), Tallinna Niguliste saksa kogudus, Tallinna Niguliste kirik (St. Nicolai-Kirche), Rootsi-Mihkli kogudus, Rootsi-Soome Mihkli kirik (Schwedisch-Finnische St. Michaelis-Kirche). VELK Eestimaa konsistooriumiringkond, Eestimaa konsistoorium VELK Liivimaa konsistooriumipiirkond VELK Saaremaa konsistooriumiringkond Vene Õigeusu Kiriku Tallinna vikaarpiiskopkonna praostkondade ja koguduste loend (1721–1917)
Loodeülikool (Hiina)

Loodeülikool (西北大学, Xibei Daxue) on ülikool Hiinas Shaanxi provintsis Xi'ani linnas, üks Hiina juhtivaid ülikoole ja üks Loode-Hiina vanimaid õppeasutusi. Ülikool asutati 1902. Ülikooli koduleht
Suur Metshanede pagood

Suur Metshanede pagood (大雁塔, Dà Yàntǎ; varasema nimega Ci'eni templi pagood) on savile laotud hallidest tellistest pagood Hiinas Xi'ani linnas Yanta linnarajoonis umbes 4 km kaugusel Hepingmeni väravast Ci'eni templis. Geograafilised koordinaadid on 34°13′11″ N, 108°57′34″ E. Pagoodi nimi vihjab legendile, mille järgi Buddha kukkus hane kujul parvest, millega koos ta lendas, eraldudes, näljast nõrkeva munga ette elutuna maha, et too saaks kui mitte toitu, siis vähemalt õpetust. Selle nime sai pagood Xuanzangi ettepanekul. Pagoodi laskis rajada Tangi dünastia Yonghui valitsemise 3. aastal (652) Li Shi (keiser Gaozong) pealinna Chang'ani Ci'eni templi õue Xuanzangi poolt muu hulgas Indiast kaasa toodud budistlike suutrate ja Buddha kujude hoidmiseks. Pagood järgib India stuupade eeskuju. Algselt oli pagoodil viis korrust, millele olid paigutatud budistlikud kujud ja reliikviad, mis munk Xuanzang oli oma reisidelt kaasa toonud. Pagood oli 54 m kõrgune. Pagood varises ehituse nõrkuse tõttu kokku, kuid aastal 704 laskis valitsejanna Wu Zetian taastada pagoodi 10-korruselisena. Kolm ülemist korrust said 1556. aasta Shaanxi maavärinas kõvasti kannatada ja need tuli lammutada. Mingi dünastia ajal tehti ulatuslikke parandustöid ja 1964. aastal renoveeriti see veel kord. Praegu on pagoodil 7 korrust ja selle kõrgus koos alusega on 64,1 m. Aluse ja korruste põhiplaan on ruudukujuline. Aluse küljepikkus on 48 m ja kõrgus 4,2 m. Pagoodi enda esimese korruse küljepikkus on 25 m ja kõrgus 59,9 m. Igal korrusel on tellistest piilarid ja platvormid. Sees on vahelaed ja käsipuudega puust trepid. Mingi dünastia ajal kaeti pagood uue tellisekihiga. Kogu ehitis on mitme kraadi võrra lääne poole kaldu. Aluse igal küljel on kivist uks. Ustel on Tangi dünastia aegsed graveeringud. Lõunauksest kummalgi pool on steel, millele kalligraaf Chu Suiliang on kirjutanud teksti "Eessõna pühale religioonile". Lääneseina juures kivist väravale on nikerdatud ja maalitud pühakujud, mis omistatakse Yan Libenile ja Yu Chiyile. Ülemiselt korruselt avaneb vaade linnale. Tangi dünastiast saadik peeti igal aastal pagoodi juures templipüha. Keiserlike eksamite sooritanud jätsid pagoodi oma allkirja. Kirjanikud jätsid sinna kirjandusteoseid. Suur Metshanede pagood talvel Buddha kuju pagoodi kõrval Väike Metshanede pagood Sissekanne saidil chinaculture-org (inglise keeles) Sissekanne Baidupeedias (hiina keeles) Sissekanne saidil china-travel-golden-route.com (inglise keeles)